Ниска Македонија (Повардарие) - Википедија

# Ниска Македонија (Повардарие)

### Од Википедија, слободна енциклопедија

Ниска Македонија (Повардарие) е релјефна целина што се протега по целата долина на реката Вардар од Дервенската Клисура на север до Македонско-грчката граница на југ. Карактеристични релјефни облици се неколкуте ниски планини, котлините и клисурите.

## [уреди] Настанок

Во далечното минато Вардарската долина или Повардарието било изложено на силни тектонски движења на спуштање, при што се создале големи пукнатини и се формирал тектонски ров. Подоцна овој ров бил исполнет со вода од праисториското Палеогено Море, а потоа се создале посебни езера поврзани со отоки. Во подоцнежните времиња езерската вода постепено истекла кон југ. Како резултат на тоа, на местото на езерата останале и денес да постојат котлините, а на местото на отоките, со дејство на реката Вардар се создале клисурите. Со поврзувањето на котлините и клисурите низ цело Повардарие се создала денешната композитна долина на реката Вардар, односно по целото Повардарие се наоѓаат големи наслаги од варовници, флишни седименти, песок, глина итн.

## [уреди] Котлини и клисури

Котлините во Ниска Македонија се многу значајни за развој на земјоделството. Од Дервенската клисура на југ по композитната долина на реката Вардар се наредени следниве котлини и клисури: Скопска Котлина, Таорска Клисура, Велешка Котлина, Велешка клисура, Тиквешка Котлина, Демиркаписка Клисура и Гевгелиско-Валандовска Котлина која преку Циганска Клисура е поврзана со Солунско Поле.

## [уреди] Планини

Ниска Македонија е опкружена со повеќе планини: Скопска Црна Гора, Серта, Градешка Планина и Плауш од источната страна,а Жеден, Водно, Китка, Клепа и Кожуф. Од овие планини најзначајни се Кожуф и Скопска Црна Гора.

Преземено од "http://mk.wikipedia.org../../../%D0%BD/%D0%B8/%D1%81/%D0%9D%D0%B8%D1%81%D0%BA%D0%B0_%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%98%D0%B0_%28%D0%9F%D0%BE%D0%B2%D0%B0%D1%80%D0%B4%D0%B0%D1%80%D0%B8%D0%B5%29_e2e2.html"

Категорија: Релјеф на Македонија

##### Views

- Статија
- Разговор
- Тековна верзија

##### Пребарај